मेरठ. केरल में आरएसएस कार्यकर्ताओं की हत्या और कार्यालय पर हो रहे हमलों के विरोध में शनिवार को आरएसएस कार्यकर्ता शहर की सड़कों पर उतर आए। कार्यकर्ताओ ने केरल की घटनाओं के विरोध में सड़क पर पैदल मार्च कर अपना विरोध जताया।
राष्ट्रपति से की सरकार को बर्खास्त करने की मांग
- आरएसएस कार्यकर्ता शनिवार को शंकर आश्रम पर एकत्र हुए।
- यहां से आएएसएस कार्यकर्ता पैदल मार्च करते हुए डीएम कार्यालय पहुंचे।
- डीएम आॅफिस पहुंच कर आरएसएस और बीजेपी कार्यकर्ताओं के प्रतिनिधि मंडल ने डीएम से मुलाकात की।
- प्रतिनिधि मंडल ने राष्ट्रपति के नाम अपना ज्ञापन डीएम बी. चंद्रकला को सौंपा।
- प्रतिनिधि मंडल में क्षेत्र संघचालक डा. दर्शनलाल अरोड़ा, प्रांत संघचालक सूर्यप्रकाश टोंक, प्रांत कार्यवाह फूल सिंह के अलावा बीजेपी महानगर अध्यक्ष करूणेश नंदन गर्ग और मेयर हरिकांत अहलूवालिया आदि मुख्य रूप से मौजूद रहे।
केरल सरकार के 17 मंत्रियों पर क्रिमिनल केस
- आरएसएस कार्यकर्ताओं ने राष्ट्रपति के नाम दिए ज्ञापन में केरल सरकार को बर्खास्त करने की मांग की।
- उन्होेंने ज्ञापन में लिखा कि केरल सरकार में शामिल 19 मंत्रियों में से 17 पर क्रिमिनल केस दर्ज हैं।
- कहा कि केरल के सीएम पीनारयी विजयन पर भी 11 केस दर्ज हैं।
- कहा कि जब से केरल में मार्क्सवादी सरकार आयी है तब से आरएसएस कार्यकर्ताओं पर हमलों की संख्या बढ़ गई है।
- ज्ञापन के माध्यम से कहा गया कि पिछले 9 माह में आरएसएस के 15 कार्यकर्ताओं की निर्मम व क्रूर हत्या कर दी गई।
- जबकि 50 से अधिक कार्यकर्ता हमलों में घायल हुए, कहा कि सबसे अधिक घटनाएं सीएम के गृह जिले कन्नूर में हुए।
hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva